ร้านนี้เป็นร้านบุฟเฟ่ต์ซีฟู้ดที่ทำสดเป็นจานๆเสิร์ฟแบบไม่อั้นและไม่จำกัดเวลาเจ้าแรกของเชียงใหม่เลยก็ว่าได้ ร้านตั้งอยู่ถ.มหิดล(ซุปเปอร์ไฮเวย์)ฝั่งตรงข้ามปั๊มปตท. ร้านเปิดตั้งแต่ 10.00-23.00น. ราคาบุฟเฟ่ต์มีให้เลือกตั้งแต่ 199-299-399-499-650 ตามประเภทของอาหาร เริ่มจากราคา 199 วัตถุดิบหลักจะเป็นพวกหมู ไก่ เนื้อปลา ปลาหมึก และซีฟู๊ดรวม ราคา 299 นอกจาก 100 กว่าเมนูหลักแล้วยังเพิ่มในส่วนของกุ้งขาว ปลากระพง ปลาเก๋า ปลาทับทิมและปลาซาบะ ถัดมาราคา 399 จะเพิ่มกุ้งแม่น้ำ หอยนางรม หอยลาย แมงกระพรุน ขาหมูเยอรมันและซี่โครงหมูอบ ราคา 499 มีปูม้าเพิ่มให้ และราคาสุดท้ายคือ 650 จะเพิ่มปูม้าไซส์ใหญ่ (3 ตัวโล)ให้สะใจกันไปเลย รวมๆทั้งหมดแล้วมีอาหารให้เลือกมากกว่า 200 เมนูด้วยกัน รสชาติรวมๆอร่อยเหมือนกินที่ร้านอาหารทั่วไปเลย ของสดปานกลาง อาหารเสริฟมาจานใหญ่พอสมควร ถ้าสั่งต้องยั้งมือหน่อย เดี๋ยวถ้ากินไม่หมดจะโดนปรับเอาได้ ขอแนะนำให้ไปช่วงกลางวันจะดีกว่าเพราะคนน้อยและอาหารได้เร็ว แถมมีห้องแอร์ให้นั่งสบายๆอีกด้วย ใครอยากกินซีฟู๊ดบุฟเฟ่ต์เป็นอาหารสไตล์เหลาขอแนะนำที่นี่สามารถเลือกความอร่อยและเลือกราคาตามงบในกระเป๋าตังค์ได้เลยค่ะ